Hati ya kufanya muhtasari: Nyumba inayolea watoto waliozaliwa gerezani

Lakini katika nyumba ya mtakatifu Gabriel iliyoko mkoani Arusha nchini Tanzania, ni kituo maalum cha kulea watoto ambao mama zao wanatumikia kifungo gerezani .

Maisha huko ni sawa na yale ya shule ya bweni, na ukifika katika kituo hicho utaona picha nyingi za watoto pamoja na ratiba maalum ya wiki inayoelekeza mambo gani wanapaswa kufanya wanapoamka  mpaka wanapokwenda kulala.Mwisho wa ratiba hiyo kuna sentensi yenye herufi kubwa inayosema 'Kutabasamu ni Lazima'.

Kituo hiki chenye watoto 25 kilichoanza mwaka 2003, kinahudumiwa na sister aliyetunukiwa tuzo ya wanawake wenye mafanikio nchini Tanzania mwaka wa 2018.

Sista Flora alitunuikiwa tuzo ya mwanamke mwenye mafanikio kwa mwaka 2018 kwa kuweza kuwatunza watoto waliozaliwa gerezani

Lakini watoto wanaoishi katika kituo hicho walifikaje hapo na maisha ya namna hiyo wanayaonaje?

Maisha yanafananaje ukizaliwa gerezani

"Sikuwa najua wazazi wangu walipo mpaka nilipofika darasa la saba,kuna wakati nilihisi labda wamekufa ," Sophia anaeleza

"Ninaulizwa maswali mengi na wenzangu kwamba inakuwaje na mama sista, kwani mimi ni yatima lakini mara zote nakwepa kuwapa jibu sahihi na kubaki kutafakari na kutamani kuwa na wazazi kama watoto wengine," Anneth anaeleza.

Aneth anasema  alifikishwa katika kituo hicho mwaka 2009 baada ya wazazi wake wote wawili kufungwa kwa kosa la mauaji, jambo ambalo lilimshangaza kwa nini wazazi wake wote wawili walitekeleza mauaji hayo.

Prisca ni msichana wa kidato cha tatu anayenuia kuwa wakili hapo baadae. Anasema anasoma kwa bidii ili amsaidia mama yake atakapotoka gerezani.

James, mwenye miaka 14, anasema hakumbuki ni lini alifika katika kituo cha Gema.

La kusikitisha zaidi hamjui baba yake  lakini wakati yuko darasa la tano mwaka 2015, mama yake aliwahi kumtembelea lakini hakumchukua na alimwambia asome kwa bidii maana yeye hana uwezo wa kumtunza bado. 

David, ambaye alikuwa pamoja na mama yake, anasema anafuraha sana kwa kuwa sasa anamuona mama yake kila wakati lakini upendo...\nMuhtasari katika lugha sawa na hati:
Kwa kawaida vituo maalum vya kuwalea watoto nchini Tanzania huwa vina watoto ambao ni yatima au walemavu.